Un darvoud all ken heverk evit C. Tresmontant a zo marv Jakez, breur Jezuz, er bloaz 62 ; eskob kentañ Jeruzalem e oa bet. An enebiezh etre ar Yuzevion ha kumuniezh kristen Jeruzalem o vont kreñv-ouzh-kreñv, ar beleg meur Hanan, mab ar beleg meur Hannah, goude bezañ tapet krog ennañ, a ra stlepel anezhañ diouzh lein korn gevred klozadur bras an Templ ha da choude e voe lazhet a daolioù mein. Mar bije bet kevaotet an Avieloù war an diwezhat e vije bet meneg en un doare bennak eus ar muntr euzhus-se a selle ouzh un ezel eus familh Jezuz.